《夏日池上》
宋代·苏籀

谛复春秋指，祛排日务婴。
岚峦屏郡廨，卉樾荫衙城。
褐父评丹首，幽斋缘督经。
忘忧葱茜擢，伯雅燕酣酲。
窈窕阳春唱，鲜鹹临海鲭。
惠文除扰害，五百惨徒黥。
卷籍阖还展，钱刀敛尚轻。
珠还凤仪政，他日傥齐声。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。